Uutisissa: Terroristien ympäröiminä -
sekä Hizbollahin ja Israelin ristitulessa -
Etelä-Libanonin kristityt loistavat Kristuksen valoa.
Ja: Jemenissä pieni kristitty yhteisö on aina kohdannut vainoa.
Taistelut Lähi-idässä syventävät heidän ahdinkoaan entisestään.
Lisäksi: Jumissa Haitissa, jossa jengit hallitsevat katuja -
ja maa syöksyy kaaokseen. Tarina paosta ja maahan jääneistä orvoista.
KRISTILLISEN MAAILMAN UUTISET
Tervetuloa uutisten pariin.
Valkoisen talon ja Israelin railo laajenee USA:n kongressiin.
Israelin pääministeri Benjamin Netanjahu -
puhui hiljan republikaanisenaattorien, ei demokraattien, kanssa.
Asialla on yhteys vuoden 2024 vaaleihin, arvioi Chris Mitchell.
Vain päiviä ennen kokousta senaatin enemmistöjohtaja Chuck Schumer -
kutsui Netanjahua rauhan esteeksi ja vaati vallanvaihtoa.
Tein hänelle selväksi, että ei ole Yhdysvaltojen asia -
neuvoa demokraattiselle liittolaiselle, milloin pitää vaalit -
tai millaista sotilasoperaatiota saisi toteuttaa.
Senaattori Schumer selvensi puheitaan.
Sanotaan näin. Puhuin aidosta rakkaudesta Israelia kohtaan.
Jos luette puheen, vaadimme vaaleja ainoastaan sen jälkeen, -
kun vihanpito on loppunut ja Hamas on kukistettu.
Republikaanien mukaan Schumer petasi tulevia presidentinvaaleja.
Senaattori John Barrasso viittasi kahden valtion ratkaisuun: -
"Kaksi [osa]valtiota, jotka huolettavat heitä eniten, ovat Michigan ja Nevada.
Biden pelkää kompastuvansa niihin."
Puhemies Mike Johnson sanoo pohtivansa -
Netanjahun kutsumista kongressiin, mutta tähän tarvitaan Schumerin lupa.
Netanjahu sanoi kertoneensa Bidenille toimivansa kuten on oikein Israelille.
Välillä olemme ystävien kanssa samaa mieltä, välillä riitelemme.
Olemme aina tehneet, kuten turvallisuutemme vaatii, -
ja niin teemme nytkin.
Netanjahu sanoi myös, että menee hetki, -
ennen kuin Israel aloittaa operaation Rafahissa.
USA:n ulkoministeri Antony Blinken -
kertoi maansa jättäneen YK:n turvallisuusneuvostolle esityksen, -
jossa vaaditaan välitöntä tulitaukoa ja Hamasin panttivankien vapauttamista.
Unicefin tiedottaja James Elder valitti etenkin lapsipanttivankien ahdinkoa.
Lapsia ei voi pitää panttivankeina jossain tunnelissa.
Lasten ja heidän vanhempiensa piinan Israelissa on loputtava.
Israelin puolustusvoimat lähetti uuden prikaatin pohjoiseen -
vastaamaan Hizbollahin uhkaan -
ja vahvistamaan puolustus- ja hyökkäysvoimaa siellä.
Chris Mitchell, Jerusalem.
Kiitos. Meillä on nyt yhteys Libanoniin ja ankkuripariini George Thomasiin.
Palasit juuri Libanonin etelärajalta, Israelin pohjoisrajalta.
Miten taistelut vaikuttavat kristittyihin siellä?
Kävimme Libanonin etelärajalla.
Teimme pelottavan matkan erittäin vaaralliselle alueelle.
Aluetta hallitsee Hizbollah.
CBN:n uutistiimi uhmasi vaaroja ja meni tapaamaan kristittyjä siellä.
Etelä-Libanonin kristityistä ei juurikaan kuule.
Heistä ei puhuta sekulaarissa mediassa. Siksi menimme sinne.
Se on pieni yhteisö keskellä Hizbollahin joukkoja.
He pysyvät lujina ja pitävät kiinni uskostaan.
On huomattavaa nähdä sellaista kestävyyttä -
näiden haasteiden keskellä.
He rukoilevat rauhaa alueelle.
Uskovatko he, että Hizbollahin ja Israelin välille puhkeaa täysi sota?
Ei, he eivät halua sitä.
He ovat kokeneet sotaa viimeksi kuluneiden 50 vuoden ajan.
Tilanne aina rauhoittuu pariksi vuodeksi.
Aseet hiljenevät, ja pommeja ei putoile. Sitten se alkaa taas.
Ja todellakin se alkoi taas 7. lokakuuta, -
kun Hamas teurasti israelilaisia.
Israelin ja Hizbollahin välillä on ollut yhteenottoja nyt nämä viisi kuukautta.
Kumpikaan osapuoli ei halua täysimittaista sotaa.
Haastattelimme arvostettua maroniittipastoria kristityssä kylässä.
Seuraavassa hänen mietteitään siitä, etteivät he halua lähteä -
vaan jäädä julistamaan evankeliumia Jeesuksesta. Kuunnelkaapa.
Pyhän Yrjön kirkko perustettiin osmanien valtakaudella vuonna 1890.
Osmanit tulivat ja menivät, mutta kirkko ja kristityt jäivät.
Olemme kokeneet paljon sotia ja vainoa.
Mikään ei saa meitä lähtemään kotiseuduiltamme.
Kristus varjelee uskoamme ja maatamme.
Huoli on suuri, että Hizbollah alkaa käyttää kristittyjen alueita.
Niin ei ole vielä käynyt. Mutta se voisi laukaista ohjuksia näiltä alueilta, -
ja se olisi yhteisöille tuhoisaa.
Valtaosa ohjuksista on laukaistu Hizbollahin alueelta.
Ihmiset tietävät nyt Hamasin Gazassa.
Mitä voit kertoa Hizbollahista? Mihin he pyrkivät?
Hizbollah on arabiaksi "Allahin puolue".
Se perustettiin 1980-luvulla Libanonin sisällissodan aikana.
Se on myötämielinen Iranin hallinnolle.
Se omaksui ideologiansa ja oppinsa ajatollah Khomeinilta.
Pohjimmiltaan se haluaa eroon Israelista -
ja lännen vaikutuksesta Libanonissa.
He uskovat, että juutalaiset ovat kirottuja ja kristityt uhka, -
kuten Hamaskin uskoo.
He pitävät kiinni myös islamilaisesta eskatologiasta.
Tein siitä jutun ollessani Iranissa.
He uskovat imaami Mahdin paluuseen.
Se on islamin versio messiaasta.
He uskovat, että ennen Mahdin tuloa täytyy käydä taistelu Israelia vastaan -
ja hävittää juutalaiset Israelista ja lännen vaikutus Libanonista.
Se on heidän uskonsa ydin.
George Thomas, kiitos raportista.
Rukoilemme sinun ja tiimin sekä Israelin ja Libanonin puolesta.
Siunausta! - Kiitos.
Lähi-idän vihamielisyydet pahentavat Jemenin kristittyjen tilannetta.
Muslimimilitantit ja hallinto on vainonnut pientä uskovien joukkoa.
Nyt huthikapinallisten toiminta pahentaa tilannetta entisestään.
Gary Lane jatkaa.
Huthiliike alkoi noin 30 vuotta sitten sunnihallinnon vastaisena kapinana.
Iranin aseistama šiiaryhmä on tärkeä osa strategiaa, -
jolla Iran yrittää dominoida Lähi-itää -
ja kontrolloida Punaisenmeren laivaväyliä.
Kenneth Pollack on entinen CIA:n tiedusteluanalyytikko.
Hänen mukaansa huthit haluavat Iranin tavoin tuhota Israelin -
ja ajaa USA:n liittolaisineen alueelta.
Huthit ovat osoittaneet olevansa sotaisia ja aggressiivisia -
ja vakuuttuneita siitä, että väkivallalla saa haluamansa.
He ovat sortovoima Jemenissä ja aggressiivinen voima sen ulkopuolella.
Huthien kohteena on Jemenin pieni mutta kasvava kristittyjen yhteisö.
Kristityt tällä alueella ovat entisiä muslimeja.
He ovat kääntyneet kristinuskosta. Kristityt ovat halveksittu vähemmistö.
Ryan Brown johtaa Open Doors USA:ta.
Jemen on Open Doorsin vuoden 2024 vainoojamaiden listalla sijalla 5.
Sodan vuodet ovat jättäneet kansan ulkomaisen avun varaan.
Kun laivaväylät katkaistaan, ruokaa ja muita välttämättömyyksiä -
joudutaan odottamaan pitkään. Hinnat nousevat.
Jihadista ja islamin menoista kieltäytyvät kristityt jäävät syrjään.
Kristityt ovat yleensä viimeisiä, kun apua jaetaan.
Kun sota ja muu yltyy, -
taloudelliset heijastusvaikutukset häiritsevät toimitusketjuja.
Kristityt olivat jo muutenkin viimeisinä jonossa, ja nyt tuo jono vain pitenee.
Tämä tilanne vaikuttaa erittäin voimakkaasti kristittyihin.
Kristittyjä, jotka jättävät islamin ja käyvät kasteella, pidetään luopioina.
He salaavat uskonsa välttyäkseen vainolta -
ja jopa kuolemalta sukunsa käsissä.
Jos heitä ei tapeta, heitä voidaan aina syyttää yhteyksistä länteen.
Ehdottomasti. Heistä tulee helppoja kohteita.
Al-Qaida on etelässä, huthit ovat pohjoisessa.
Kaikki näkevät kristityt vihollisinaan.
Vaikka monet jemeniläiset pelkäävät, usko myös kiinnostaa, sanoo Brown.
Jeesuksen seuraajat vastaavat Sanalla.
Brown kertoo, miten rukoilla jemeniläisten uskovien puolesta.
Rukoilkaa heidän kanssaan, että konfliktinkin keskellä -
he voisivat kokea rauhaa ja turvaa -
ja näkisivät, että Jumala tekee uskomattomia asioita -
ja vie suunnitelmiaan eteenpäin.
Rukoillaan kestävyyttä kärsimyksiin -
ja uskollisuutta Jumalan antamassa tehtävässä.
Gary Lane, CBN News.
Kiitos, Gary. Tulossa: Pako Haitista. Tuhannet yrittävät paeta väkivaltaa.
Kuulemme yöllisestä pelastuksesta ja maassa yhä olevista orvoista.
CBN:n uusin opetus: "How to Believe for Healing".
Monet kristityt uskovat Jeesukseen, syntien anteeksisaamiseen -
ja taivaaseen pääsyyn. Voit uskoa lisäksi, -
että taivaan valtakunta voi tulla sinulle -
ja että Jumalan tahto voi tapahtua maan päällä kuin taivaissa.
"How to Believe for Healing" (Miten uskoa paranemiseen?) -
sisältää Gordon Robertsonin videon.
Pyydä tarkkaan, niin Jumala vastaa tarkkaan.
Striimaa Gordonin opetus rukouksesta.
Jumalan nimet kertovat siitä, millainen Hän on.
Soita tänään, niin saat työkirjan.
Pyydetään nimenomaisesti.
Julistan sinulle tänään, että taivaan valtakunta tulee lähelle sinua.
Soita ruudun numeroon.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Karibian valtio Haiti on kaaoksen vallassa.
Jengit hallitsevat maata, hallinto on luhistunut ja tuhannet yrittävät paeta.
Dale Hurd raportoi kriisistä ja pelastustoimista.
USA:n ulkoministeriön mukaan -
hallinto lennätti yli 30 amerikkalaista Floridaan.
Hallinto yrittää saada muutkin Haitissa olevat amerikkalaiset ulos maasta.
Jengiväkivaltaa yrittää paeta myös Frantzy Santelus, -
amerikanhaitilainen New Hampshiresta.
Hän on ollut jumissa Haitissa kuukauden. Jo kaksi lentoa on peruttu.
Virginiassa asuva poika tekee minkä pystyy.
Olen rukoillut ja kysynyt neuvoa.
Olen ottanut yhteyttä hallintoon, sukulaisiin ja ystäviin.
Jengeillä on niskaote hallinnosta. Pääkaupunki Port-au-Princestä -
on tullut sota-alue. Yhteys ulkomaailmaan on katkaistu.
Tilanne ei ole rauhallinen Port-au-Princessä, -
sillä jengit tekevät iskuja.
Kaikki ihmiset pääkaupungissa -
kärsivät jollain lailla jengien vaikutuksesta.
Maailman ruokaohjelman mukaan nälänhätä uhkaa liki miljoonaa ihmistä.
Satoja amerikkalaisia on jumissa. Heistä yksi oli kirjailija Mitch Albom.
Billy Hallowell haastatteli häntä.
Albom ja Janine-vaimolla on Haitissa orpokoti.
He olivat käymässä Haitissa, kun hallinto romahti.
Albom, vaimo ja kahdeksan amerikkalaista vapaaehtoista -
eivät saaneet apua USA:n hallinnolta.
Joka paikassa tuli seinä vastaan. Sanottiin: "Ei mahda mitään.
Pysykää suojassa. Ammutaanko teitä?"
Vastasin, että mikä kysymys tuo on.
Ryhmä haettiin viime viikolla yön turvin helikopterilla.
Operaation koordinoivat kongressi- edustajat Lisa McClain ja Cory Mills.
Juoksimme ulos ja välkytimme valoja, jotta meidät nähdään.
Ihan kuin elokuvissa taivaalle ilmestyy valo.
Kuulee, miten lavat vispaavat ilmaa. Kopteri laskeutuu.
Cory Mills hyppäsi ulos ja sanoi: "Nyt mennään!"
Sitten alkoi jännä vaihe. Ei haluttu, että kukaan ampuu meitä maasta.
Albom sanoo olevansa huolissaan -
orpokodin sadasta lapsesta ja henkilökunnasta.
Iltahartauksen aikana ulkoa kuuluu ammuskelua.
Tilanne on ristiriitainen.
Lapset laulavat kauniisti, miten kiitollisia he ovat Jumalalle: -
"Olet antanut rakkautta ja perheen. Herra, kiitos näistä siunauksista."
Samaan aikaan kuulee, -
kun kaduilla ammutaan sarjaa konetuliaseilla.
Kurjaa, että se on sellaista.
Yhdysvallat ja Karibian maat yrittävät perustaa Haitiin väliaikaishallinnon.
Haitin entinen ulkoministeri varoittaa, että maasta voi tulla -
jengien hallitsema avovankila, joka panee kampoihin ulkovalloille.
Dale Hurd, CBN News.
Rukoillaan Haitin puolesta.
Tulossa: Kuvittele tekeväsi 36 päivää töitä ruokakorin eteen.
Miksi ruoka on niin kallista köyhissä maissa?
Kuulemme, miten voi auttaa.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Kokoelma voi olla sinun.
Jumalan läsnäolon voi tuntea syöpäklinikallakin.
Vapahtaja parantaa, ei ihminen. Ihminen on vain astia.
Elävien vetten virrat juoksevat lävitsesi.
Tilaa video, työkirja ja opetus puhelimitse tai verkosta.
World Vision -järjestön tuoreen raportin mukaan -
ruoan hinta pysyy korkeana ja ihmiset köyhimmissä maissa kärsivät eniten.
Syyskuussa 2023 ruokakori, -
jonka sai täytettyä 1,5 tunnin palkalla Australiassa, -
maksoi keskimäärin 36 päivän palkan Burundissa.
Jututin hiljattain World Visionin tiedottajaa tästä kriisistä.
Meillä on yhteys Hannah Charginiin, -
joka toimii World Visionin ruoka- ja vesiturvan asiantuntijana.
Missä maissa ruoka maksaa eniten ja miksi?
Analyysimme mukaan kymmenestä kalleimmasta maasta -
yhdeksän sijaitsee Afrikassa, kun vertailtiin ruoan hintaa ja palkkoja.
Köyhimmät maat, jotka ovat usean samanaikaisen kriisin kourissa, -
kärsivät tästä nälkäkriisistä.
Hannah, 35:tä miljoonaa ihmistä uhkaa äärimmäinen nälänhätä.
Kuvailepa heidän tilannettaan ja selviytymistään näissä oloissa.
Tuo on luokittelussa viimeinen taso ennen nälkäkuolemaa.
Nämä ihmiset ovat yleensä pakosalla. Lapset eivät ole koulussa.
He tarvitsevat usein ravitsemustilan nopeaa parantamista -
esimerkiksi ravintolisillä, jotta he selviävät.
Miten nämä olosuhteet vaikuttavat lapsiin?
Kun lapsi on nälkäinen tai aliravittu, -
hän ei kehity fyysisesti ja henkisesti niin kuin lapsen kuuluisi kehittyä.
Se jättää elinikäisen jäljen, -
elleivät he saa nopeasti apua ja ravintoa.
World Vision tekee työtä sen eteen. Millaista rahoitusta tarvitaan, -
jotta lasten ravitsemustilaa saataisiin parannettua?
On tärkeää, että ihmiset tietävät, millainen tilanne maailmalla on, -
ja tukevat kaltaisiamme järjestöjä, jotka tekevät työtä kentällä.
On myös tärkeää vaikuttaa päättäjiin ja kertoa, -
että asia on meille tärkeä ja haluamme USA:n vastaavan vahvasti -
ja lisäävän määrärahoja, jotta ihmisiä voidaan auttaa.
Miten paljon määrärahoja on ja miten voimme paikata vajeen?
Arvioidaan, että tarvitaan vuosittain 39―50 miljardia, -
jotta alle 5-vuotiaiden nälkäkuolemia voidaan vähentää 3,7 miljoonalla.
Vuoden 2015 jälkeen ollaan saatu kasaan vain 3,9 miljardia dollaria.
Vaje on siis vakava.
Olisi tärkeää ryhtyä puhumaan asian puolesta.
Meillä on Yhdysvalloissa verkosto, -
joka vie näitä asioita kongressiedustajien tietoon -
ja vaatii lakipaketteihin määrärahoja, joilla autetaan näitä lapsia.
Miksi kristityillä on velvollisuus auttaa vähäosaisia?
Hyvä kysymys. Monesti, kun katselemme tarvetta maailmalla, -
se tuntuu ylivoimaiselta.
Tuntuu, ettei itse voi lähteä kentälle auttamaan lapsia ja jakamaan ruokaa.
Mutta on asioita, joita voimme tehdä. Usko kehottaa siihen.
On konkreettisia keinoja, joilla voidaan pelastaa ihmishenkiä -
ja auttaa lapsia eteenpäin elämässä.
Yksi keino on ryhtyä tukemaan World Visionin kaltaista järjestöä.
Meillä on kentällä työntekijöitä arvioimassa yhteisöjen tarpeita, -
mitä tarvitaan, jotta yhteisö, perhe ja lapset voisivat paremmin.
Monille meistä seuraava ateria on itsestään selvä.
Näin ei ole monissa paikoissa Afrikassa ja muualla.
Kiitos siitä, mitä teette. Kiitos, että tulit ohjelmaan. - Kiitos.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Opi uskon rakennuspalikoita "How to Believe for Healing" -kokoelmasta.
Jumalan läsnäolon voi tuntea syöpäklinikallakin.
Ihmeellisiä paranemiskertomuksia.
Tiesimme Jumalan vaikuttaneen.
Näen Hänet Jumalana, jolle mikään ei ole mahdotonta.
Löydä elämääsi innoitusta.
Elävien vetten virrat juoksevat lävitsesi.
Vapahtaja parantaa, ei ihminen. Ihminen on vain astia.
Kokoelma voi olla sinun.
Voit saada sen. Jeesus tuli sinun vuoksesi.
Saat videon, työkirjan ja opetuksen, kun tulet CBN:n kumppaniksi.
Soita tai liity verkossa tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Kristillinen markkinointikampanja, -
jossa kannustetaan lähimmäisenrakkauteen, laajenee.
Super Bowl -mainoksista tuttu yritys vie sanomaa kesäolympialaisiin.
CBN:n Brody Carter kertoo, miten yritys valmistautuu.
Olemme Joe Gibbs Racing -tallin sponsori.
Sloganimme näkyy Todd Gibbsin autossa kahdeksan kertaa vuodessa.
Yhteistyökumppaneitamme ovat mm. Taylor Lautner ja Russell Wilson.
Michael Pittman oli kumppanimme. Hän on NFL:n parhaita laitahyökkääjiä.
Nämä urheilijat, näyttelijät ja taiteilijat haluavat uskoaan esiin.
JEESUS EI OPETTANUT VIHAA
"He Gets Us" on sadan suurimman mainostajan joukossa USA:ssa.
Se käytti hiljattain 17 miljoonaa dollaria Super Bowl -mainoksiin.
Ihmiset ovat kritisoineet summia, joita olemme käyttäneet.
Mutta jos seuraamme Jeesuksen esimerkkiä -
Jeesuksen seuraajina ja kristinuskon epäilijöinä, -
olisi huimaa, jos olisimme niin anteliaita kuin Hän opetti.
Yritys pyrkii laajentamaan v. 2024 mm. Pariisin olympialaisiin.
NFL:n varaustilaisuus on huhtikuun lopussa Detroitissa.
Siellä tullaan näkemään "He Gets Us" -mainoksia.
Samoin republikaanien ja demokraattien puoluekokouksissa -
ja presidentinvaaleissa marraskuussa.
Analytiikka osoittaa, että tapahtumat ovat oiva tilaisuus -
viedä sanomaa Jeesuksen rakkaudesta.
Kymmenenä päivänä Super Bowlin jälkeen -
nettisivuilla vieraili yli 2 miljoonaa kävijää.
Jeesuksen rakkauden sanoma tämän päivän ilmapiirissä, -
jossa on yksinäisyyttä, ahdistusta ja jyrkkää poliittista jakoa, -
herättää varmasti paljon ajatuksia amerikkalaisissa.
Tavoitteena on saada nettisivuilla vierailevat -
aloittamaan raamatunlukuohjelman tai liittymään verkon pienryhmään.
HÄN PESI JALAT
Brody Carter, CBN News.
Kiitos, Brody. Hän ottaa meistä kopin, ja meidän pitää ottaa Hänestä koppi.
Kiitos seurasta! Ensi viikkoon, näkemiin ja Jumalan siunausta!
Suomennos: Marianne Tenetz